Апарламентахь алхрақәа аҩбатәи ртур хыркәшоуп 8-тәи алхырҭатә ҭыԥ хада аҟны
21:19 11.06.2022 (ирҿыцуп: 21:22 11.06.2022)
© Sputnik / Томас ТхайцукВыборы в Абхазии
© Sputnik / Томас Тхайцук
Аԥсны Апарламент ахь алхрақәа аҩбатәи атур 8-тәи алхратә ҭыԥ хада (Алашарбагатәи) аҟны асааҭ 16:00 рзы 33% алхыҩцәа неихьан.
АҞӘА, рашәара 11 - Sputnik. Апарламентахь адепутат иалхраз аҩбатәи атур 8-тәи алхратә ҭыԥ хадаҿы ашәқәа адаркит асааҭ 8:00 рзы.
Аԥсны Жәлар Реизарахь алхрақәа мҩаԥган хәажәкыра 12 рзы. Усҟан 8-тәи алхратә ҭыԥ хада (Алашарбагатәи) аҟны иқәгылан 7-ҩык акандидатцәа.
Алхрақәа аҩбатәи атур ахь инеит ҩыџьа акандидатцәа Леон Гәбази Наур Нарманиеи. Хәажәкыра 26 рзы имҩаԥгаз аиҭалхрақәа рыҟны рҩыџьагьы абжьқәа еиҟараны ироуит, уи алагь алхрақәа мҩаԥымсӡеит ҳәа иԥхьаӡан.
Алашарбагатәи алхырҭатә ҭыԥ хада адагьы, аиҭалхрақәа мҩаԥысит 18-тәи аҭыԥ хадала (Гәдоуҭатәи актәи ақалақьтә) лаҵара 14 азы. Уаҟа депутатс далырхит Леонид Лакербаиа.